ওনামে মেতে উঠেছে কেরল। বছরের এই সময়টাই রাজ্যে দশদিন ধরে পালিত হয় ওনাম। এর সাথে ওতপ্রোতভাবে জড়িয়ে আছেন পৌরাণিক রাজা মহাবলি। মহাবলি কিন্তু কোনও হিন্দু দেবতা নন। কথিত আছে, মহাবলির রাজ্যে অসাম্য ছিল না, প্রতারণা ছিল না, চুরি ছিল না, শ্রেণি বিভাজন ছিল না, অস্পৃশ্যতা ছিল না, দালাল ছিল না। মর্ত্যে মহাবলির এই জনপ্রিয়তা দেখে, তাঁর সমাজতান্ত্রিক ব্যবস্থার সফলতা দেখে আতঙ্কিত হয়ে উঠল স্বর্গরাজ্য। বিষ্ণুর অবতার বামন এসে ছলনা করে মহাবলির কাছ থেকে সব চেয়ে নিলেন। এমনকি, মহাবলিকেও। অতল গহ্বরে তলিয়ে গেলেন মহাবলি।